Ir-Regolament tal-Kummissjoni (KEE) Nru 226/97
tas-6 ta’ Frar 1997
li jippreskrivi regoli dettaljati sabiex jiġi applikat ir-Regolament tal-Kunsill (KE) Nru 2443/96 li jipprovdi għal miżuri addizzjonali ta’ appoġġ dirett għad-dħul tal-produtturi fis-settur tal-laħam taċ-ċanga u tal-vitella
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2443/96 tas-17 ta’ Diċembru 1996 li jipprovdi miżuri addizzjonali ta’ appoġġ dirett għad-dħul tal-produtturi fis-settur tal-laħam taċ-ċanga u tal-vitella [1], u partikolarment l-Artikolu 4 li hemm fih,
Billi fl-interess tat-trasparenza bejn l-Istati Membri, u s-sorveljar u l-amministrazzjoni xierqa tal-ħlasijiet addizjonali provvduti bir-Regolament (KE) Nru 2443/96 l-Istati Membri għandhom jgħarrfu lill-Kummissjoni dwar il-kampjun-mudell tal-konċessjoni wżat u r-regoli dettaljati nazzjonali ta’ applikazjoni sabiex jiġu implimentati l-miżuri provvduti f’dan ir-Regolament u tal-bilanċ finali;
Billi, sabiex l-Istati Membri jiġu megħjjuna li jimplimentaw ir-Regolament (KE) Nru 2443/96 malajr kemm jista’ jkun, huwa meħtieġ illi dan ir-Regolament jidħol fis-seħħ mingħajr dewmien;
Billi l-miżuri provvduti f’dan ir-Regolament huma bi qbil ma’ l-opinjoni tal-Kumitat ta’ Ġestjoni ta’ Laħam taċ-Ċanga u l-Vitella,
ADOTTAT DAN IR-REGOLAMENT:
Artikolu 1
Rigward l-għajnuna addizzjonali provvduta bl-Artikolu 1 tar-Regolament (KE) Nru 2443/96, l-Istati Membri għandhom jittrasmettu lill-Kummissjoni:
(a) mingħajr dewmien, deskrizzjoni tal-kriterji oġġettivi, u tad-disposizzjonijiet meħuda sabiex jiġi evitat tagħwiġ fis-suq, użati sabiex jiġu stabbiliti l-metodi għall-konċessjoni ta’ l-għajnuna;
- għall-appoġġ dirett tad-dħul tal-produtturi, u partikolarment l-ammonti provvduti, il-bażi tal-kalkolu tagħhom u d-dati previsti għall-ħlas,
- għall-appoġġ dirett tas-settur tal-laħam taċ-ċanga u tal-vitella u partikolarment it-tip ta’ miżura meħuda, il-bażi tal-kalkolu ta’ l-għajnuna u d-dati previsti għall-ħlas.
(b) mhux iktar tard mill-15 ta’ Novembru 1997, l-ammonti totali ta’ l-għajnuna mħallsa u n-numru u t-tip tal-benefiċjarji u miżuri konċernati.
Artikolu 2
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta’ Frar 1997.